Só sê Allan Perrins, uitvoerende hoof van die Dierewelsynsvereniging van Suid-Afrika, ná die storie van die twee boeties wat die land se harte aangegryp het.
Peter het besluit om die R7 wat hy vir skoene vir sy jonger boetie gespaar het, eerder te gebruik sodat Meisie, ’n herdershond-kruising, behandel kan word.
“Hierdie twee onverskrokke jong seuns het ’n ellelange staptog van vier ure aangedurf om letterlik ’n siek en sterwende Meisie – wat 20 kg weeg – oor ’n moeilike terrein te dra om haar lewe te red. Hulle gaan nou daardie selfde logika toepas in die res van hul lewens.”
Hy sê die uitkoms van die storie het die gesin en die Dierewelsynsvereniging op soveel betekenisvolle maniere beloon. En stééds word hulle oorval met mense wat wil hulp.
“Die seuns het ook medaljes en sertifikate by hul skole ontvang en is deur die gemeenskap aangewys as ambassadeurs vir die vereniging.
PetlifeSA het ’n veldtog begin waar hulle vir elke sewe “likes” van die Facebook-groep R7 aan die Dierewelsynsvereniging sal skenk.